**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.05.2025, ora 08.00 – 19.05.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 19.05.2025, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 18.05.2025, la ora 11:00, atenţionarea hidrologică nr. 21-COD GALBEN, valabilă în intervalul 18.05.2025, ora 12:00-20.05.2025, ora 10:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale COTELOR DE ATENŢIE** pe râurile din bazinele hidrografice: râul Tisa - pe sectorul aferent S.H. Valea Vişeului (intrarea în ţară), Vişeu, Iza, Lăpuş – bazin superior şi afluenţi bazin mijlociu şi inferior **(judeţul Maramureş)**, Tur **(judeţul Satu Mare)**, Someşul Mare - bazin superior și afluenţi bazin mijlociu și inferior **(judeţul Bistriţa-Năsăud)**, Someşul Mic - bazin superior și afluenţi bazin mijlociu și inferior **(judeţele: Bihor şi Cluj)**, Crişul Repede - bazin superior și afluenţi bazin mijlociu și inferior **(judeţele: Cluj şi Bihor)**, Crişul Negru **(judeţele: Bihor şi Arad)**, Crişul Alb - bazin amonte S.H. Vaţa de Jos şi afluenţii aferenţi sectorului aval S.H Vaţa de Jos **(judeţele: Hunedoara şi Arad)**, Mureş – bazin amonte S.H. Glodeni şi afluenţii aferenţi sectorului aval S.H. Glodeni – amonte confluenţă cu râul Arieş **(judeţele: Harghita, Mureş şi Bistriţa-Năsăud)**, Arieş – bazin superior şi afluenţi bazin mijlociu şi inferior **(judeţele: Alba şi Cluj)**, Târnava Mică – bazin amonte S.H. Târnăveni **(judeţele: Harghita şi Mureş)**, Bistriţa (afluent al Siretului) – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui **(judeţele: Suceava, Neamţ şi Harghita)**.

**Atenţionarea Hidrologică vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale, care se pot produce cu probabilitate și intensitate mai mare pe unele râuri mici din** **judeţele: Maramureş, Bistriţa-Năsăud, Bihor şi Mureş.**

**Se menţionează că fenomenele hidrologice periculoase se pot produce şi pe afluenţi de grad inferior ai râurilor marcate pe hartă, precum şi pe cursurile de apă necadastrate, în bazinele hidrografice vizate, conform textului mesajului.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ALBA, ARAD, BIHOR, BISTRIŢA-NĂSĂUD, CLUJ, HARGHITA, HUNEDOARA, MARAMUREŞ, MUREŞ, NEAMŢ, SATU MARE şi SUCEAVA*** (12 prefecturi) ***– COD GALBEN.***

**Debitele au fost în general în creştere** ca urmare a precipitațiilor sub forma de aversă înregistrate în interval şi propagării, exceptând râurile din bazinele hidrografice: Bârlad, afluenții Prutului și râurile din Dobrogea, unde debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari (peste 100%) pe râurile din bazinul hidrografic Someșul Mare, bazinele superioare ale Vișeului, Mureşului, Moldovei și Trotușului, bazinul superior și mijlociu al Argeșului, pe cursurile superioare ale Oltului, Prahovei, Ialomiței, pe unii afluenți ai Bistriței și pe unele râuri din Dobrogea, iar mai mici (sub 30%) pe râurile din bazinele hidrografice: Someşul Mic, Crasna, Barcău, Bega Veche, Moravița, Caraş, Cerna, Bârlad, Jijia și pe unii afluenţi ai Jiului şi Oltului.

În interval a fost emisă o **atenționare hidrologică** pentru fenomene imediate.

**Se situează peste COTA DE ATENȚIE** râul Someșul Mare la stația hidrometrică Rodna (120+4) – jud. BN.

**Debitele vor fi în creştere**, ca urmare a precipitațiilor înregistrate, a celor prognozate și propagării, exceptând râurile din bazinele hidrografice: Vedea, Bârlad, unii afluenții ai Prutului și râurile din Dobrogea, unde vor fi relativ staționare.

Sunt posibile creșteri mai importante de niveluri şi debite pe unele râuri din zonele de deal şi munte din nordul, vestul, sud-vestul și centrul țării, ca urmare a precipitațiilor mai importante cantitativ prognozate.

**DUNĂRE**

**Debitul la intrarea în ţară** (secţiunea Baziaş) în intervalul 18-19.05.2025 **a fost** î**n scădere, având valoarea de 4200 m3/s**, sub media lunii **mai (7250 m3/s).**

În aval de Porţile de Fier debitele au fost în scădere pe sectorul Gruia–Călărași, staționare la Cernavodă și în creștere pe sectorul Hârșova–Tulcea.

**Debitul la intrarea în ţară** (secţiunea Baziaş) **va fi în scădere (4100 m3/s).**

În aval de Porțile de Fier debitele vor fi în scădere pe sectorul Gruia–Vadu Oii şi în creștere pe sectorul Brăila-Tulcea.

**2.** **Situaţia meteorologică în intervalul 18.05.2025, ora 09.00 –19.05.2025, ora 06.00**

**Administraţia Naţională de Meteorologie (A.N.M.) a emis în data de 18.05.2025, la ora 10:00, atenționarea meteorologică nr. 50:**

**-informare meteorologică valabilă în intervalul 18.05.2025, ora 10:00-20.05.2025, ora 10:00, vizând precipitații moderate cantitativ, lapoviță și ninsoare la altitudini mari, intensificări ale vântului și vreme deosebit de rece: “**vor fi averse pe arii extinse în vestul, nordul și centrul țării și local în rest. Se vor semnala și descărcări electrice, iar în intervale scurte de timp sau prin acumulare vor fi cantități de apă de 15...25 l/mp și pe arii restrânse de peste 35...40 l/mp. La munte, în general la altitudini mai mari de 1500 m, vor fi și precipitații sub formă de lapoviță și ninsoare și local se va depune strat de zăpadă (în medie de 5...10 cm). Temporar vântul va avea intensificări în toate regiunile, cu viteze în general de 40...60 km/h, iar la munte de peste 80...90 km/h. Vremea va fi deosebit de rece, cu valori termice cu mult sub mediile multianuale specifice perioadei, în Banat, Crișana, Maramureș, Transilvania și Moldova, unde temperaturile maxime vor fi cuprinse în general între 10 și 18 grade și minime între 2 și 12 grade, cu cele mai scăzute valori în depresiuni.”

**-COD GALBEN valabil în intervalul 18.05.2025, orele 12:00-21:00, vizând intensificări ale vântului și instabilitate atmosferică temporar accentuată: “**în Banat, Crișana, Maramureș, Transilvania, cea mai mare parte a Moldovei și la munte vor fi intensificări ale vântului și vijelii, cu viteze în general de 50...60 km/h, iar la altitudini mari, de peste 90 km/h. Local vor fi perioade cu instabilitate atmosferică accentuată, ce se va manifesta prin averse, descărcări electrice și izolat grindină. În intervale scurte de timp sau prin acumulare cantitățile de apă vor fi de 15...25 l/mp și pe arii restrânse, mai ales în zonele montane, de peste 30...35 l/mp.”

Această atenționare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă**vizate, astfel:*

*-către toate prefecturile*(42 de prefecturi)-***informare meteorologică***;

*-către prefecturile judeţelor:* ***ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, PRAHOVA, SATU MARE, SĂLAJ, SIBIU, SUCEAVA, TIMIŞ, VASLUI, VÂLCEA şi VRANCEA*** (30 de prefecturi)***-COD GALBEN***.

**În ţară** valorile termice diurne au crescut față de intervalul anterior în cea mai mare parte a teritoriului, dar au fost în continuare sub normele perioadei, cu precădere în nord-vest și centru, unde au fost abateri negative față de medii de 4...8 grade. Vremea a fost în general instabilă și s-a manifestat prin înnorări accentuate, averse și descărcări electrice în Banat, Crișana, Maramureș, Transilvania, local în Oltenia, Muntenia și Moldova și izolat în Dobrogea. Cantitățile de apă au depășit pe alocuri 20...25 l/mp și au fost consemnate căderi de grindină pe raza județelor Timiș, Mureș, Bistrița-Năsăud, în zona Carpaților Occidentali, iar din surse externe și în județele Maramureș, Cluj și Bihor. La altitudini în general de peste 1700 m au fost precipitații sub formă de lapoviță și ninsoare. Vântul a prezentat intensificări, în special asociate ploilor, cu viteze în general de 50...70 km/h, iar pe crestele montane de peste 80...100 km/h și a luat chiar aspect de vijelie la Baraolt și la Poiana Stampei. S-a mai depus strat de zăpadă la munte, la altitudini în general de peste 1500 m, unde măsoară, peplatformele stațiilor meteorologice*,* până la 29 cm în Masivul Bucegi și 27 cm în Munții Călimani. Temperaturile maxime s-au situat între 12 grade la Câmpeni și 24 de grade la Calafat, Bechet și Turnu Măgurele, iar la ora 06 se înregistrau 3 grade la Întorsura Buzăului și Pătârlagele și 15 grade la Constanța și Constanța-dig. Izolat, dimineața și noaptea, s-a format ceață.

**Observație:** în intervalul de diagnoză au fost emise 27 de mesaje pentru fenomene meteorologice periculoase imediate, dintre care 7 avertizări cod portocaliu (5 emise de către SRPV Timișoara, 1 emisă de către SRPV Sibiu și 1 emisă de către SRPV Craiova) și 20 de atenționări cod galben (11 emise de către CNPM pentru București, 4 emise de către SRPV Craiova, 3 emise de către SRPV Bacău și 2 emise de către SRPV Cluj).

**La Bucureşti** valorile termice au crescut față de intervalul anterior, dar s-au situat ușor sub normele perioadei. Cerul a fost variabil, cu unele înnorări spre seară, când au fost averse și descărcări electrice. Vântul a suflat slab și moderat, temporar cu intensificări (viteze de 40...45 km/h). Temperatura maximă a fost de 22 de grade la toate stațiile, iar la ora 6 se înregistrau 9 grade în Băneasa, 10 grade la Filaret și 11 grade la Afumați.

**3. Prognoza meteorologică în intervalul 19.05.2025, ora 09.00-20.05.2025, ora 9.00**

**În ţară** vremea va fi în general instabilă, iar valorile termice mai scăzute decât în mod normal la această dată, chiar cu mult în Banat, Crișana, Maramureș, Transilvania și Moldova. Vor fi perioade cu înnorări accentuate, averse și descărcări electrice în vestul, nordul și centrul țării și local în rest. Pe arii restrânse, în special la deal și munte, vor fi cantități de apă însemnate, peste 15...25 l/mp și condiții de grindină. La altitudini în general mai mari de 1500 m va ninge și se va depune strat de zăpadă (în medie de 3...6 cm). Temporar vântul va avea intensificări în toate regiunile, cu viteze în general de 40...60 km/h, iar în zona montană înaltă, de peste 80...90 km/h. Temperaturile maxime se vor încadra în marea lor majoritate între 11 și 23 de grade, iar cele minime vor fi cuprinse între 1 și 12 grade. Izolat dimineața și noaptea va fi ceață.

**La Bucureşti** valorile termice diurne vor continua să crească ușor. Cerul va fi variabil, iar după orele amiezii va crește probabilitatea pentru înnorări, averse și descărcări electrice. Vântul va avea intensificări pe parcursul zilei (50...55 km/h), apoi va slăbi treptat în intensitate. Temperatura maximă va fi de 23...24 de grade, iar cea minimă de 7...10 grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**I.G.S.U.** informează telefonic că în data de 18.05.2025 a izbucnit un incendiu în localitatea Șendreni, jud. Galați. Au ars cca 1000 de anvelope, cu degajări mari de fum. A fost emis mesaj prin sistemul RO-Alert pentru avertizarea populației. Echipajele I.S.U. Galați au lichidat incendiul în jurul orei 19:40.

**D.J.M. Arad** informează telefonic că în data de 18.05.2025, în jurul orei 22:00, a izbucnit un incendiu în celula nr. 15 a depozitului de deșeuri menajere al municipiului Arad operat de FCC Environment Romania S.R.L. Incendiul a afectat o suprafață de cca 200 mp și a fost stins la scurt timp după izbucnire prin intervenția promptă a pompierilor. S-a acoperit suprafața afectată cu pământ, urmând ca depozitul sa rămână sub supravegherea personalului FCC Environment în cursul nopții pentru prevenirea unei eventuale reaprinderi.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE ȘI DIGITALIZARE**